На основу члана 40. став 5, члана 41. став 2. и члана 45. став 4. Закона о Војсци Србије („Службени гласник РС”, бр. 116/07, 88/09, 101/10 – др. закон, 10/15, 88/15 – УС, 36/18 и 94/19) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

У Р Е Д Б У

о изменама и допунама Уредбе о пријему у професионалну војну службу

Члан 1.

У Уредби о пријему у професионалну војну службу („Службени гласник РС”, бр. 35/15 и 98/18), у члану 4. после става 2. додаје се нови став 3, који гласи:

„У професионалну војну службу у својству подофицира на неодређено време, може се примити стипендиста који се школовао за потребе Војске Србије, који има средње образовање у трајању од четири године и који је након завршетка школовања завршио одговарајућу војну обуку са оружјем.ˮ

Досадашњи ст. 3. и 4. постају ст. 4. и 5.

У досадашњем ставу 3, који постаје став 4. речи: „одслужио војни рокˮ замењују се речима: „завршио одговарајућу војну обукуˮ.

Члан 2.

У члану 5. после става 2. додаје се нови став 3, који гласи:

„У професионалну војну службу у својству официра на неодређено време, може се примити стипендиста који се школовао за потребе Војске Србије који испуњава услове из става 1. овог члана и који је након завршетка школовања завршио одговарајућу војну обуку са оружјем.ˮ

Досадашњи став 3. постаје став 4.

Члан 3.

У члану 23. став 1. после тачке 3. додаје се тачка 3а, која гласи:

„3а) стипендиста – у својству подофицира на неодређено време и официра на неодређено време, након завршетка одговарајуће војне обуке са оружјем;ˮ.

После става 1. додаје се нови став 2, који гласи:

„Професионални војник, односно подофицир у радном односу на одређено време, уколико потребе службе то захтевају, независно од услова у погледу година живота прописаних одредбом члана 39. став 1. тачка 7) Закона, може се непосредно примити у професионалну војну службу у својству подофицира на неодређено време.”

Досадашњи ст. 2. и 3. постају ст. 3. и 4.

Члан 4.

У члану 28. речи: „до навршене 43 године живота” замењују се речима: „до навршене 45 године живота”.

Члан 5.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-3400/2020

У Београду, 30. априла 2020. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |